# Ülesannete vahetaja

&Martin.Graesslin;&Martin.Graesslin.mail;
Marek
Laane

    bald@smail.ee

Tõlge eesti keelde
2014-03-10
&kde; 4.11
KDE
Süsteemi seadistused
töölaud
aken
liikumine

## Akende vahel liikumine

Selles moodulis saab seadistada akende vahel liikumist ehk liikumist kiirklahviga &Alt;&Tab;. Siin on kaks eraldi nimekirja, millel võivad olla eri seadistused. Mõlema jaoks on moodulis omaette kaart (Peamine ja Alternatiiv).

Esimeses valikus kaardil Peamine on ettemääratud kiirklahvid. Kui soovid kasutada teist valikut kaardilt Alternatiiv, tuleb nende efektide kiirklahv määrata kiirklahvide redaktoris käsitsi.

Akende vahel liikumiseks ilma kiirklahvita &Alt;&Tab; võib kindlaks määrata ekraani serva toimingud Süsteemi seaduste moodulis Ekraani servad.

Järgnev valikute kirjeldus käib nii üldiste kui ka alternatiivsete seadistuste kohta.

### Kuvamine

Kui komposiit on sisse lülitatud, saab tavalise akende nimekirja asemel kasutada mitmesuguseid efekte. Vaikimisi kasutatakse pisipiltide efekti. See näitab kasti sees iga akna pisipilti ning aktiivne aken on esile tõstetud. Lisaks on veel mitu valmisseadistust, mis näitavad informatiivset või kompaktset vaadet, suuri või väikeseid ikoone, võrgustikku või ainult akna tiitlit.

Mõne paigutuse valimisel saab kõrval olevale nupule klõpsates näha ka selle eelvaatlust.

Kui märgitud on Valitud akna näitamine, näidatakse seda ülesannete vahetaja akna taustal.

Aknalülitaja ja aknalehitseja efektid on veidi uhkemad ning nõuavad OpenGL-i. Aknalülitaja näitab aknaid galeriina, kus aktiivse akna suur pisipilt asub keskel ning sellest paremal ja vasakul paiknevad paiknevad teised aknad. Aknalehitseja näitab kõiki aknaid ruumilise pinuna. Valitud aken asub pinu peal ja liikumine akende vahel muudab järjekorda pinus, nii et alati on peal valitud aken.

Kui efekt pakub seadistamisvõimalusi, on aktiivne ka vastav nupp, millele klõpsates avaneb seadistamisdialoog.

Kui komposiit ei ole aktiivne või peatatakse, näidatakse tavalist akende nimekirja. See tähendab, et kui efekt on sisse lülitatud, aga komposiit ei ole aktiivne, ei kaota kasutaja vähemalt funktsionaalsuses.

### Kiirklahvid

Kiirklahvide redaktor võimaldab seadistada kiirklahve, millega saab akende vahel liikuda. Mõlemas valikus on kaks kiirklahvi: üks liikumiseks edasi ja teine liikumiseks tagasi. Pane tähele, et nimekirja näidatakse ainult siis, kui valid kiirklahvi koos muuteklahviga (näiteks &Alt; või &Ctrl;). Akende vahel liikumise ajal tuleb muuteklahv all hoida. Muuteklahvita kiirklahvi valimine võib rikkuda akende vahel liikumise.

### Sisu

Samuti saab muuta sortimise järjekorda: selle aluseks võib olla akende viimane kasutamiskord või siis nende järjekord pinus.

Kui märkida ära Kaasa arvatud "Näita töölauda" ikoon, lisatakse töölaua kirje rakenduseakende nimekirja. Seda valides saab minimeerida kõik aknad.

Kui märkida Ainult üks aken rakenduse kohta, siis näeb nimekirjas ainult rakenduse viimati kasutatud isendit. Teistele isenditele saab sel juhul lülituda ainult paneeli abil.

### Akende filtreerimine

Sul on võimalik määrata, milliseid aknaid näidatakse nimekirjas, mille toob esile klahvikombinatsiooni &Alt;&Tab; vajutamine (ette määratud kaardi Peamine puhul) või kasutaja määratud kiirklahvi vajutamine alternatiivsete seadistuste puhul.

Nii on võimalik lasta näidata ainult aktiivse töölaua või ka kõigi töölaudade aknaid. Lisaks saab samu reegleid kehtestada akendele tegevustes või ekraanidele mitme monitori korral.

Viimane valik võimaldab filtreerida aknaid nende minimeerimise järgi.