# &kwallet;i käsiraamat

&George.Staikos; &George.Staikos.mail;
&Lauri.Watts; &Lauri.Watts.mail;
George
Staikos

    &George.Staikos.mail;

Arendaja
Marek
Laane

    bald@smail.ee

Tõlge eesti keelde
&FDLNotice;
2013-11-19
2.0 (&kde; 4.12)

Turvalaegaste alamsüsteem pakub mugava ja turvalise võimaluse hallata oma paroole.

KDE
Kwallet
paroolid
vormid

## Sissejuhatus

Arvutikasutajatel on enamasti väga palju erilaadseid andmeid, osa neist üsna tundlikud. Näiteks on väga paljudes kohtades vaja anda parool. Nende meelespidamine pole alati mitte lihtne ning kirjapanemine paberile või tekstifaili kujutab endast ohtu turvalisusele.

&kwallet; pakub turvalist võimalust salvestada paroole ja muud salajast teavet, lastes kasutajal paljude paroolide ja muude tunnuste asemel meelde jätta ainult ühe parooli.

### Turvalaeka loomine

Uut turvalaegast saab luua kolmel moel:

- Menüükäsuga Fail Uus turvalaegas &kwalletmanager;is

- Nupuga Uus Süsteemi seadistuste moodulis KDE turvalaegas

- Esimesel katsel salvestada sisselogimisteavet turvalaekasse, kui sa ei ole varem laegast loonud (vaata osa &kwallet;i kasutamine)

&kwallet; pakub kaht viisi sinu andmeid salvestada:

Krüptimise valimine
Krüptimise valimine

Blowfishi krüptimine

  &kwallet; salvestab sellised tundlikud andmed tugeva krüpteeringuga faili, millele pääsevad ligi kõik rakendused ja mis on kaitstud peaparooliga.

  Blowfishi krüpteeringuga turvalaeka loomine
  Blowfishi krüpteeringuga turvalaeka loomine

  Andmed krüptitakse Blowfishi sümmeetrilise plokkšifri algoritmiga, algoritmi võti on tuletatud parooli SHA-1 räsist ning võtme pikkus on 156 bitti (20 baiti). Laekafaili andmed räsitakse samuti SHA-1 abil ning neid kontrollitakse, enne kui andmed dešifreeritakse ja tehakse rakendustele kättesaadavaks.

GPG krüptimine

  GnuPG pakub mõningaid väga tugevaid krüptoalgoritme ning kasutab paroolifraasiga kaitstud pikki võtmeid.

  PGP võtit ei leitud
  PGP võtit ei leitud

  Ülalolevat pilti näeb juhul, kui süsteemis ei leitud krüptimiseks sobilikku GPG võtit. Palun kasuta võtme loomiseks mõnda rakendust, näiteks &kgpg; või &kleopatra;, ja proovi uuesti.

  Kui GPG võti leitakse, näed järgmist dialoogi, kus saad valida uue turvalaeka jaoks kasutatava võtme.

  Krüptovõtme valimine
  Krüptovõtme valimine

  &kwallet; hakkab nüüd turvalaegastesse salvestamisel ja nende avamisel kasutama GPG võtit. Paroolifraasi dialoogi näeb ainult ühe korra. Isegi kui turvalaegas suletakse pärast esimest avamist, toimuvad järgmised avamised sama &kde; seansi ajal vaikselt, kasutajat täiendavalt häirimata.

  Ühe &kde; seansi ajal võivad korraga kasutusel olla mõlemad failivormingud. &kwallet; tuvastab läbipaistvalt failivormingu ja laadib just vajaliku taustaprogrammi.

  Oma klassikalises turvalaekas leiduvate tundlike andmete kasutamiseks uue taustaprogrammiga tuleb järgida järgmisi samme:

  - Loo uus GPG-põhine turvalaegas.

  - Käivita turvalaekahaldur ja vali oma vana turvalaegas; seejärel vali menüükäsk Fail Ekspordi XML-ina, millega lood oma tundlikke andmeid sisaldava &XML;-faili.

  - Vali uus GPG-põhine turvalaegas ja seejärel menüükäsk Fail Impordi XML ning vali äsja salvestatud fail.

    Krüpti &XML;-fail varukoopia säilitamiseks.

  - Fail Impordi turvalaegas, aga sel juhul tuleb valida `.kwl`-fail, mis vastab sinu vanale turvalaekale (see asub kataloogis `$`KDEHOME`/.kde/share/apps/kwallet`).

  - Vali Süsteemi seadistustes Konto üksikasjad KDE turvalaegas ning vali liitkastist Vaikimisi kasutatav turvalaegas GPG-põhine turvalaegas.

&kwallet; toetab mitme turvalaeka kasutamist, nii et võimalikult suure turvalisuse huvides tuleks kasutada üht turvalaegast kohalike paroolide, teist aga võrguparoolide ja vormiandmete tarbeks. Sellist käitumist saab seadistada Süsteemi seadistuste &kwallet;i moodulis. Vaikimisi salvestatakse siiski kõik ühte laekasse.

Vaikimisi on turvalaegas suletud, mis tähendab, et pead selle avamiseks andma parooli. Laeka avamise järel pääseb ligi selle sisule.

### &kwallet;i kasutamine

Kui külastad &eg; &kde; vigade registreerimise lehekülge ning sisestad seal esimest korda sisselogimisandmed, ilmub dialoog, mis pakub võimaluse salvestada parooli krüptitud turvalaekasse:

Sisselogimisteabe salvestamise päring
Sisselogimisteabe salvestamise päring

Kui soovid selle teabe salvestada, klõpsa jätkamiseks nupule Salvesta. Kui sa ei ole seni veel turvalaegast loonud, palub järgmine dialoog valida krüptimise taustaprogrammi ning loob laeka nimega kdewallet.

Kui külastad järgmine kord sama veebilehte, soovib rakendus avada turvalaegast. Sisesta selle parool ja klõpsa nupule Ava.

Turvalaeka avamise päring
Turvalaeka avamise päring

See loob ühenduse rakenduse ja turvalaeka vahel, võimaldab rakendusel lugeda laekast sisselogimisandmed ning rakendada need antud veebileheküljel. Niipea kui rakendus on laekaga ühenduse loonud, rakendatakse automaatselt kogu sinna salvestatud sisselogimisteave.

## Turvalaeka haldur

Turvalaeka haldur täidab mitut ülesannet. Esiteks võimaldab see näha, kas mõni laegas on avatud ja kui on, siis milline, samuti seda, milline rakendus millist laegast kasutab. Turvalaeka haldur võimaldab ka katkestada rakenduse ligipääsu laekale.

Selle abil saab ka süsteemi paigaldatud laekaid hallata, neid luua ja kustutada ning nende sisu (näiteks võtmeid) muuta.

Turvalaeka halduri saab käivitada rakenduste käivitajast Rakendused Süsteem Turvalaeka haldur. Teine võimalus on käivitada &krunner; kiirklahviga &Alt;F2 ja anda seal korraldus `kwalletmanager`.

Ikoon süsteemisalves osutab sellele, et mingi laegas on avatud ( ). Kui kõik laekad on suletud, kajastab seda ka ikoon, näidates suletud laegast:

Klõps süsteemisalve ikoonil avab turvalaeka halduri akna.

Peaaken ühe turvalaekaga Peaaken ühe turvalaekaga

Peaaken ühe turvalaekaga

### Turvalaeka aken

Kui sul on turvalaekaid üle ühe, on kõik need näha ikoonidena vasakul. Ikoonid kajastavad turvalaeka olekut: avatud või suletud.

Klõps turvalaeka halduri aknas laeka ikoonil näitab antud laeka olekut ja avatud laeka sisu. Laekal võib olla mitu sahtlit, kuhu saab salvestada paroolidega seotud teabe. Vaikimisi on laekal sahtlid nimetustega Vormi andmed ja Paroolid.

Peaaken kahe turvalaekaga
Peaaken kahe turvalaekaga

Peaaken kahe turvalaekaga

Nupuga Ava saab lasta näidata suletud turvalaeka sisu. Sinu käest soovitakse teada ülemparooli.

#### Sisu kaart

Kaardil Sisu on kolm osa:

- Otsingurida aktiivse laeka elementide filtreerimiseks

- Laeka sahtlite puuvaade. Puuvaate lahti- või kokkukerimiseks klõpsa ikoonidele > / v.

- Valitud sahtli sisu paremal. Vaikimisi on parool ja väärtus peidetud. Nende nägemiseks ja muutmiseks närgi Väärtuste näitamine või klõpsa nupule Näita sisu.

Sahtleid saab lisada või kustutada kontekstimenüü abil, mõne sahtli valimine uuendab sahtlikirjete loendit ja kokkuvõtet. Sahtlikirje valimine uuendab kirje sisupaneeli ja võimaldab antud kirjet redigeerida.

Ka kirjeid saab luua, kustutada või nende nime muuta sahtli sisu kontekstimenüü abil.

Kõiki sahtleid ja kirjeid saab lohistada vastavalt muusse laekasse või sahtlisse. See võimaldab kasutajal mugavalt seada kokku laeka, mida siis näiteks uude keskkonda üle kanda. Näiteks võib loodud uue laeka kopeerida mälupulgale ja kanda nii üle olulisemad paroolid, et neid ka mujal viibides edukalt kasutada.

##### Import ja eksport

Kui soovid oma saladused üle kanda mõnda teise seadmesse või arvutisse, kasuta menüüs Fail leiduvaid käske. Käsuga Salvesta kui saab turvalaekaid eksportida krüptitud `.kwl`-faili. `.kwl`-faili importimisel tuleb anda turvalaeka ülemparool.

Samuti saab turvalaegast üle kanda `.xml`-failina. Pane aga tähele, et selles failis on kõik saladused salvestatud lihttekstina.

##### Kirjete lisamine käsitsi

Ava kontekstimenüü, klõpsates sahtlite puuvaates &HPNga; sõnadele Nimetabelid või Paroolid. Vali Uus ja määra uue kirje nimi.

Vali sahtli sisu paneelis vormi andmete või paroolide kontekstimenüüst Uus kirje. Paroolide puhul klõpsa Näita sisu ja sisesta uus parool. Nimetabelite puhul tuleb lisada võti ja väärtus. Klõpsa nupule Salvesta, millega uued kirjed salvestatakse krüptitud turvalaekafaili.

#### Rakenduste kaart

Rakenduste kaart Rakenduste kaart

Rakenduste kaart

Esimeses loendis näeb kõiki rakendusi, mis on praegu ühendatud valitud turvalaekaga. Paremal asuva nupuga saab rakenduse ühenduse katkestada.

Teises loendis on näidatud kõik rakendused, millel on õigus turvalaegast kasutada. Paremal asuva nupuga saab selle õiguse tühistada.

## &kwallet;i seadistamine

### Turvalaeka valikud

&kwallet; sisaldab väikest seadistuspaneeli mitme valikuga, mis lubavad häälestada &kwallet;i just vastavalt sinu vajadustele. Enamasti peaks küll väga hästi sobima ka &kwallet;i vaikeseadistused.

Kastikest märkides saab &kde; turvalaegaste süsteemi kas lubada või üldse keelata. Kui kastike on märkimata, ei ole &kwallet;i kasutamine lubatud ja seepärast ei ole ka ühelgi muul valikul mingit mõtet, samuti ei salvesta &kwallet; mingit infot ega täida sinu eest näiteks veebivorme.

#### Turvalaeka sulgemine

Suletakse, kui ei ole kasutatud:

  Aktiivne laegas suletakse pärast teatud mitteaktiivsuse perioodi. Selle valimisel saab aja määrata kastis, vaikimisi on selleks 10 minutit. Kui laegas suletakse, tuleb selle kasutamiseks anda uuesti parool.

Suletakse ekraanisäästja käivitumisel

  Laegas suletakse kohe ekraanisäästja käivitumisel. Kui laegas suletakse, tuleb selle kasutamiseks anda uuesti parool.

Suletakse, kui enam ükski rakendus seda ei kasuta

  Laegas suletakse pärast seda, kui seda kasutanud rakendused on suletud. Pane tähele, et laegas suletakse alles pärast seda, kui kõik seda kasutanud rakendused on suletud. Kui laegas suletakse, tuleb selle kasutamiseks anda uuesti parool.

#### Turvalaeka automaatne valik

Vaikimisi kasutatav turvalaegas:

  Siin saab valida vaikimisi kasutatava turvalaeka.

Erinev turvalaegas kohalikele paroolidele:

  Märkimise korral saab valida erinev turvalaeka kohalikele paroolidele.

#### Turvalaeka haldur

Haldurit näidatakse süsteemisalves

  Märkimisel näidatakse laekahalduri ikooni süsteemisalves.

Viimase turvalaeka sulgemisel peidetakse süsteemisalve ikoon

  Kui ühtegi laegast enam ei kasutata, eemaldatakse laekaikoon süsteemisalvest.

Siin on ka nupp Käivita turvalaeka haldur, mis just seda teebki.

Seda nuppu näeb ainult siis, kui turvalaeka haldur ei tööta.

### Kasutamise kontroll

Sellel kaardil on ainult üks valik:

Küsitakse, kui rakendus püüab kasutada turvalaegast

  Kui rakendus püüab kasutada turvalaegast, antakse sellest teada.

Selle järel asub puukujuline laegaste kasutamise kontrolli vaade.

Klõps &HVNga; laeka nime ees seisval >-märgil avab puu. Siin on näha iga rakendus, mis on laegast kasutanud, ning reegel, mida oled sellisele kasutamisele määranud. Neid reegleid ei saa siin muuta ega lisada, küll saab kirje kustutada, klõpsates sellel &HPNga; ja valides käsu Kustuta või lihtsalt kirjet valides ja klahvi Del vajutades.

Rakendus, millele on lubatud ligipääs turvalaekale, saab ligipääsu kõigile sellesse salvestatud paroolidele.

Kui oled ekslikult määranud, et rakendus ei kasuta &kde; turvalaeka haldurit, saab siin selle rakenduse reegli kustutada.

Selle rakenduse järgmisel käivitamisel saab kindlaks määrata turvalaeka kasutamise uue reegli.

Turvalaeka avamise õiguse päring
Turvalaeka avamise õiguse päring

Rakendus soovib kasutada turvalaegast

## Muud võimalused

Turvalaekaid on võimalik turvalaeka halduri aknast lohistada näiteks faililehitseja aknasse, kus saab selle vajalikku kohta kopeerida, liigutada või linkida.

Seda võimalust saab kasutada turvalaeka salvestamiseks kaasaskantavale andmekandjale, näiteks USB mälupulgale, mis lubab paroolid tööle või puhkusereisile kaasa võtta ja nii hõlpsasti olulistele kohtadele ligi pääseda.

Tulevastes versioonides on loodetavasti juba sisseehitatud andmete hõlpsa kopeerimise või eksportimise võimalust kaasaskantavatele andmekandjatele.

Teavet &kwallet;i sisemise ülesehituse kohta ja mõningaid tulusaid linke koodile, milles võib leida vastuseid küsimustele paroolikirjete struktuuri ja šifrite kohta, mida rakendatakse paroolide turvamisena hoidmisel, võib leida &kwallet;i Techbase'i leheküljel.

## Autorid ja litsents

&kwallet; © 2003: &George.Staikos;

Dokumentatsioon ©: &Lauri.Watts; ja &George.Staikos;

Tõlge eesti keelde: Marek Laane bald@smail.ee

&underFDL; &underGPL;

&documentation.index;