# &kde; menüüredaktori käsiraamat

&Milos.Prudek; &Milos.Prudek.mail;
&Anne-Marie.Mahfouf; &Anne-Marie.Mahfouf.mail;
&Lauri.Watts; &Lauri.Watts.mail;
Marek
Laane

    bald@starman.ee

Tõlge eesti keelde
2000
&Milos.Prudek;
2008
&Anne-Marie.Mahfouf;
&FDLNotice;
2013-09-07
0.9 (&kde; 4.11)

&kmenuedit; võimaldab redigeerida &kde; rakenduste käivitajaid: &kickoff;, klassikaline &kmenu; või Lanceloti käivitaja.

KDE
KDE menüü redaktor
kmenuedit
rakendus
programm
menüü
kickoff
Lancelot

## Sissejuhatus

&kmenuedit; võimaldab redigeerida &kde; rakenduste käivitajate menüüd: &kickoff;, klassikaline &kmenu; või Lanceloti käivitaja.

&kmenuedit; on võimalik käivitada kas klõpsates &HPNga; rakenduste käivitaja nupul paneelil ja valides Rakenduste käivitaja seadistused või kirjutades &krunner;i tekstikasti `kmenuedit` .

&kmenuedit; võimaldab:

- Näha ja muuta menüüd, mida pakub aktiivne rakenduste käivitaja (&kickoff;, klassikaline menüü või Lanceloti käivitaja)

- Alammenüüsid ja menüüelemente lõigata, kopeerida ja asetada

- Luua ja kustutada alammenüüsid ja menüüelemente

- Muuta alammenüüde ja menüüelementide järjekorda

- Peita menüüelemente ning lisada uusi alammenüüsid ja menüüelemente

Vaikimisi on kõik arvutisse paigaldatud rakendused näha kõigi kasutajate rakenduste käivitajate menüüdes. Rakendused võivad esineda enam kui ühes menüüs. Näha on ka töölaua menüü spetsifikatsioonis ette nähtud, kuid tühjad alammenüüd, kuid rakenduste käivitajates neid siiski näha ei ole, kui pole paigaldatud ühtegi vastavasse kategooriasse kuuluvat rakendust.

Puuvaates on kolme tüüpi kirjeid:

- Alammenüü: kasutavad on ainult väljad Nimi, Kommentaar ja Kirjeldus ning ikooni valimise nupp, kaart Muu on mitteaktiivne. Kõik alammenüüd võivad sisaldada nii alammenüüsid kui ka menüükirjeid.

- Elemendid: nende abil saab sisestada andmed rakenduse kohta, mida soovid lisada. Täpsemalt kõneleb sellest osa &kmenuedit;i kasutamine.

- Eraldaja: visuaalne kirje menüü struktureerimiseks. Seda ei saa kuidagi muuta, mistõttu kõik muutmistoimingud on välja lülitatud.

&kmenuedit;il on kaks puuvaate režiimi: tavaline ja varjatud kirjetega. Viimase jaoks tuleb märkida valik Peidetud kirjete näitamine seadistusdialoogi kaardil Üldine.

Peidetud kirjete näitamise korral näeb puuvaates rohkelt lisakirjeid. Mitmed neist on lihtsalt duplikaadid, mille käsureavõtmed erinevad pisut tavapärasest. Üldiselt ei ole mõtet peidetud kirjeid muuta, sest see võib süsteemis midagi rikki ajada.

Peidetud kirjete näitamise režiimis on puu ülatasemel näha eriline alammenüü hidden [Peidetud]. See spetsiaalne alammenüü ei ole muudetav. Selles alammenüüs näidatakse &kmenuedit;i järgmisel käivitamisel kõiki kustutatud elemente.

Selles spetsiaalses alammenüüs esinevaid kirjeid ei ole võimalik kustutada graafilises rakenduses. Need ilmuvad uuesti tagasi &kmenuedit;i järgmisel käivitamisel.

### Kasutusnäited

#### Kasutaja menüü kohandamine

##### Elementide ümberkorraldamine

Seda tuleks ette võtta peidetud elementide näitamise režiimis, milles kuvatakse ainult rakenduse käivitaja menüüs nähtavaid alammenüüsid ja menüükirjeid.

Vaikimisi on menüü sorditud tähestiku järgi, kasutades ingliskeelseid nimesid või kirjeldusi. Mõne muu keele pruukimisel on osa alammenüüsid ja menüükirjeid näha sortimata järjekorras.

Käskudega alammenüüs Redigeerimine Sortimine saab puud sortida nime või kirjelduse järgi. Kui kasutad klassikalist rakenduste käivitajat, tuleb seadistustedialoogis valida vastav vorming. &kickoff;i käivitaja korral tuleb märkida Rakenduste näitamine nime järgi, kui soovid sortida siin nime järgi.

Sageli kasutatavate alammenüüde või menüükirjete toomine kokku näiteks menüü ülaossa muudab nende leidmise hõlpsamaks. Konkreetse alammenüü või menüükirje asukoha muutmiseks puus kasuta tööriistariba nuppe Liiguta üles või Liiguta alla või vastavaid menüükäske.

Kõik rakenduste käivitajad kasutavad seda alammenüüde järjekorda, mille on kindlaks määranud &kmenuedit;.

##### Elementide eemaldamine menüüvaatest

Kõigi arvutisse paigaldatud rakenduste näitamine võib mõningaid kasutajaid segadusse ajada, mistõttu võib olla mõttekas peita mõned harvemini tarvitatavad menüükirjed või alammenüüd. Seda saab teha kahel viisil:

Lülitu tavalisele vaatele, mille korral peidetud kirjeid ei näidata. Kui kustutad mõne kirje, liigutatakse see alammenüüsse hidden [Peidetud]. Soovi korral neid taas näha võib need liigutada puusse tagasi.

Kui kustutad alammenüü, kustutatakse ühtlasi kõik selle alammenüüd ja menüükirjed. Nende taastamiseks võib kasutada menüükäsku Redigeerimine Süsteemi menüü taastamine, kuid see eemaldab ühtlasi kõik sinu enda loodud kohandatud alammenüüd ja menüükirjed ning kustutatakse ka vastavad `.desktop`-failid. Seda toimingut ei saa tagasi võtta.

Eelistatavam viis eemaldada rakenduste käivitaja menüüst alammenüüsid ja menüükirjeid on märkida valik Peidetud kirjete näitamine seadistusdialoogi kaardil Üldine, mis lülitab rakenduse peidetud kirjete näitamise režiimi. Selles režiimis on hõlpus muudatusi tagasi võtta ilma menüüstruktuuri hävitamata. Ainuke miinus on see, et kõik mõne alammenüü kirjed tuleb käsitsi peita, et peita vaatest terve alammenüü.

#### Kohandatud elementide lisamine

Kohandatud elementide (alammenüüd, elemendid või eraldajad) lisamiseks tarvita menüüs või tööriistaribal leiduvaid toiminguid. Elemendid vajavad nime ja käsku. Ilma käsuta elementi ei salvestata ning sinu lisandus läheb kaotsi.

Kirje lisamisel lisatakse see puus esile tõstetud kohta alamkirjena. Kui soovid kirje lisada tipptasandile, liiguta see hiirega lohistades või nuppu Liiguta alla kasutades puu allossa.

#### Rakenduste käivitaja seadistuste ülekandmine

Menüüseadistusi ei saa kuidagi üle kanda graafilises rakenduses. Seda tuleb teha käsitsi, kopeerides vajalikule kasutajale järgmised failid:

&kmenuedit; salvestab menüühierarhia asukohas `$`HOME`/.config/menus/applications-kmenuedit.menu` ning `$`HOME`/.local/share/desktop-directories` sisaldab sinu loodud alammenüüde desktop-faile. Asukohas `$`HOME`/.local/share/applications/` leiab aga sinu loodud kohandatud elementide desktop-failid.

Kõigi rakenduste kiirklahvid on salvestatud asukohta `~/.kde/share/config/kglobalshortcutsrc`, kuid eksport või import ei ole võimalik, sest kiirklahvide UUID-d ei kattu eri süsteemides, isegi kui `.desktop`-failid on samad. Seepärast tuleb kõik kiirklahvid uuesti käsitsi määrata.

&Virgil.J.Nisly; &Virgil.J.Nisly.mail;

## Menüükirje lisamine

Käesolevas näites lisame alammenüüsse Internet &firefox;i.

Kõigepealt tuleb avada &kmenuedit;. Selleks klõpsa &HPNga; rakenduste käivitaja menüül ja vali &kmenuedit;i käivitamiseks Rakenduste käivitaja seadistamise. Kui &kmenuedit; on käivitatud, vali Internet, nagu näha siinsel pildil. Interneti valimine Interneti valimine

Kui Internet valitud, vali menüükäsk Fail Uus element..., mis avab allpool nähtava dialoogi Uus element. Kirjuta programmi nimi, mida soovid lisada - antud juhul siis `firefox`. Dialoog Uus element Dialoog Uus element.

Vajuta klahvi Enter ja näed umbes sellist pilti. Uus element Uue elemendi loomine.

Nüüd täida väli Kirjeldus - antud juhul siis kirjuta sinna `Veebilehitseja`.

See, kuidas kirjeldust ja nime kuvatakse, sõltub rakenduste käivitajast, &eg; Veebilehitseja (Firefox) või Firefox (Veebilehitseja).

Seejärel määra käivitatava faili nimi väljal Käsk. Antud juhul tuleb sinna kirjutada ``firefox``.

Käsk peab asuma sinu asukohamuutujaga `PATH` määratud asukohas, vastasel juhul tuleb kirjutada täitmisfaili täielik asukoht. Kui sa ei tea rakenduse täitmisfaili nime, kasuta käsku ``locate`` selle desktop-faili leidmiseks ning sisesta siia käsk sellisena, nagu näed seda real Exec.

Käsu järele võib kirjutada teatud kohatäitjaid, mis asendatakse käsu käivitamisel tegelike väärtustega:

- %f - konkreetse faili nimi
- %F - failide nimekiri; seda saab kasutada rakenduste korral, mis võivad avada korraga mitu kohalikku faili
- %u - konkreetne &URL;
- %U - &URL;-ide nimekiri
- %d - avatava faili kataloog
- %D - kataloogide nimekiri
- %i - ikoon
- %m - miniikoon
- %c - pealdis

Kui näiteks soovid, et Firefox avataks veebileheküljega www.kde.org, siis kirjuta lihtsalt käsu `firefox` asemel `firefox %u www.kde.org`.

Enamiku rakenduste puhul võib kasutada lisavõtmeid, &eg; määratud profiili nime, näiteks &konqueror; või &konsole;. Rakenduse kõigi võtmete nägemiseks anna Konsoolis käsk ``rakendusenimi` `--help``.

Tegelikult kuluks ära vahvam ikoon, nii et klõpsa nüüd kirje Nimi kõrval asuvale üldikoonile (pane tähele, et vaikeikoon võib olla tühi, millisel juhul klõpsa nimekirjekastist paremal asuvale piirkonnale). See avab dialoogi Ikooni valimine, kus saab valida uue ikooni. Dialoog Ikooni valimine Dialoog Ikooni valimine.

Vali nimekirjast just Firefoxi ikooni ja vajuta klahvi &Enter;. Nüüd peaks kõik välja nägema nii, nagu allpool oleval pildil. Element on lisatud Selline näeb välja lisatud menüükirje.

Nüüd saab muuta uue menüüelemendi asukohta kas seda hiirega lohistades või tarvitades &kmenuedit;i tööriistariba nuppe Liiguta üles ja Liiguta alla.

Alammenüü elemente saab sortida kas &kmenuedit;i tööriistariba nupu Sortimine või alammenüü Redigeerimine Sortimine abil.

Vali menüükäsk Fail Salvesta, oota, kuni kaob dialoog Süsteemi uuendamine, ning rakenduste käivitaja alammenüüs Internet ongi nüüd &firefox;.

## &kmenuedit;i kasutamine

Vasakpoolne paneel näitab rakenduste käivitaja struktuuri. Mõnda vasaku paneeli elementi klõpsates näeb paremal paneelil selle põhjalikumat infot.

### Kaart Üldine

Nimi:

  Nimi kujul, nagu rakendus on näha rakenduste käivitaja menüüs. See võib erineda tegeliku täitmisfaili nimest. Näiteks täitmisfaili `mc` nimi on "Midnight Commander".

Kirjeldus:

  Kirjeldust näidatakse rakenduste käivitajas koos nimega. See väli ei pea olema täidetud.

Kommentaar:

  Kirjeldab rakendust põhjalikumalt. See väli ei pea olema täidetud.

Käsk:

  Täitmisfaili nimi. Kontrolli, et sul oleks õigus rakendust käivitada.

Käivitamise tagasiside lubamine

  Kui see kast on märgitud, näidatakse rakenduse käivitamisel tagasisidet.

Näidatakse süsteemisalves

  Kui see on märgitud, näidatakse rakenduse ikooni paneeli süsteemisalve osas. Seejärel saab rakendust nähtavale tuua või peita klõpsuga ikoonil. Ikoonil &HPNga; klõpsates saab rakenduse ikooni eemaldada või rakendusest väljuda.

Näidatakse ainult &kde;-s

  Kui see on märgitud, näeb rakenduse kirjet ainult &kde; rakenduste käivitajates, aga mitte teistes töökeskkondades.

Peidetud kirje

  Eemaldab kirje rakenduste käivitaja menüüvaatest.

### Kaart Muu

Töökataloog:

  Määrab rakenduse töökataloogi, see tähendab kataloogi, milles rakendus tööd alustab. See ei pruugi langeda kokku täitmisfaili asukohaga.

Käivitatakse terminalis

  See tuleb ära märkida, kui rakendus nõuab töötamiseks terminaliemulaatorit. Peamiselt on seda vaja konsoolirakenduste puhul.

Terminali parameetrid:

  Kirjuta siia kõik vajalikud terminali parameetrid.

Käivitatakse teise kasutajana

  Kui soovid käivitada rakendust mõne muu kasutajana (mitte iseenda nime all), märgi see ära ning kirjuta vastav nimi väljale Kasutajanimi.

Aktiivne kiirklahv:

  Rakenduse käivitamiseks võib määrata spetsiaalse kiirkorralduse.

  Klõpsa nupule Puudub, mis asub märkekastist Aktiivne kiirklahv paremal

  Nupule ilmub tekst Sisend... ning seejärel saab vajutada klahvikombinatsiooni, mida soovid oma rakendusele omistada.

  Kiirklahvi saab lähtestada väärtusele Puudub nupuga .

  Kindlasti ei tohi unustada muudatust salvestamata, klõpsates tööriistaribal ikoonile Salvesta või valides menüükäsu Fail Salvesta .

## Menüükirjed

Enamik menüüriba toiminguid on saadaval ka kontekstimenüüs, mille saab avada puuvaates elemendile &HPNga; klõpsates.

&Ctrl;N Fail Uus element...

  Lisab menüüsse uue elemendi.

Fail Uus alammenüü...

  Lisab uue alammenüü.

Fail Uus eraldaja

  Lisab menüüsse uue eraldaja.

&Ctrl;S Fail Salvesta

  Salvestab menüü

&Ctrl;Q Fail Välju

  Väljub &kmenuedit;ist.

Redigeerimine Liiguta üles

  Liigutab valitud elemendi alammenüüs ülespoole.

Redigeerimine Liiguta alla

  Liigutab valitud elemendi alammenüüs allapoole.

&Ctrl;X Redigeerimine Lõika

  Lõikab aktiivse menüüelemendi lõikepuhvrisse. Kui soovid menüüelementi liigutada, tuleb see esmalt lõikepuhvrisse lõigata, vasakus paneelis sihtkohta suunduda ning käsuga Aseta element lõikepuhvrist sinna asetada.

&Ctrl;C Redigeerimine Kopeeri

  Kopeerib aktiivse menüüelemendi lõikepuhvrisse. Hiljem võid selle käsuga Aseta asetada lõikepuhvrist sobivasse kohta menüüs. Üht ja sama elementi saab korduvalt asetada.

&Ctrl;V Redigeerimine Aseta

  Asetab lõikepuhvrist menüüelemendi parajasti aktiivsesse põhimenüü asukohta. Enne seda, kui kasutada võimalust Aseta, tuleb pruukida käske Lõika või Kopeeri.

Del Redigeerimine Kustuta

  Kustutab valitud menüüelemendi.

Redigeerimine Sortimine

  Avab alammenüü, mis võimaldab sortida valitud alammenüüd või kogu menüüpuud. Sortida saab kahel viisil, kas nime või kirjelduse järgi.

Redigeerimine Süsteemi menüü taastamine

  Taastab rakenduste käivitaja vaikimisi oleku ja eemaldab kõik kohandatud seadistused. Ilmub dialoog, mis pärib, kas sa tõesti soovid seda teha.

&kmenuedit;il on tavapärased &kde; seadistuste ja abimenüü elemendid, mille kohta leiab rohkem teavet &kde; põhialuste käsiraamatu osadest Menüü Seadistused ja Menüü Abi.

## Autorid ja litsents

&kmenuedit;

Rakenduse autoriõigus © 2002: &Raffaele.Sandrini;

Kaasautorid:

- &Matthias.Elter; &Matthias.Elter.mail;: originaali autor

- &Matthias.Ettrich; &Matthias.Ettrich.mail;

- &Daniel.M.Duley; &Daniel.M.Duley.mail;

- &Preston.Brown; &Preston.Brown.mail;

Dokumentatsiooni autoriõigus © 2000: &Milos.Prudek;

Dokumentatsiooni autoriõigus © 2008: &Anne-Marie.Mahfouf;

Uuendas &kde; 3.0 tarbeks 2002: &Lauri.Watts; &Lauri.Watts.mail;

Tõlge eesti keelde: Marek Laane bald@smail.ee

&underFDL; &underGPL;

## Sõnaraamat

Konsoolirakendus

  Rakendus, mis on algselt kirjutatud mittegraafilise, tekstile orienteeritud keskkonna tarbeks. Sellised rakendused töötavad &kde;-s päris korralikult. Neid tuleb rakendada konsooliemulaatoris, näiteks &konsole;. Nad ei anna automaatselt hoiatust, kui lõpetad &kde; seansi. Seepärast peaks meeles pidama salvestada sellistes rakendustes dokumendid, enne kui &kde;-st välja logida.

  Konsoolirakendused toetavad kopeerimist ja asetamist &kde;-ga ühilduvatest rakendustest ja vastupidi. Märgi konsoolirakenduses tekst hiirega ära, suundu &kde;-ga ühilduva rakenduse aknasse ning vajuta teksti asetamiseks &Ctrl; V. Kui soovid &kde; rakendusest kopeerida konsoolirakendusse, märgi tekst hiirega ära, vajuta &Ctrl;C, suundu konsoolirakenduse aknasse ning klõpsa hiire keskmise nupuga Kui hiirel ei ole keskmist nuppu, tuleb üheaegselt vajutada hiire vasakut ja paremat nuppu. Seda nimetatakse keskmise nupu emuleerimiseks ning seda saab kasutada vaid siis, kui operatsioonisüsteem seda toetab..

&documentation.index;