# &okular;i käsiraamat

Albert
Astals Cid

    &Albert.Astals.Cid.mail;

Pino
Toscano

    pino@kde.org

Marek
Laane

    bald@smail.ee

Tõlge eesti keelde
&FDLNotice;
2014-02-25
0.19 (&kde; 4.13)

&okular; on &kde; universaalne dokumentide näitaja, mille aluseks on rakendus &kpdf;.

KDE
okular
pdf
ps
postscript
tiff
djvu
dvi
chm
xps
comicbook
fictionbook
mobipocket
plucker
annotatsioon

## Sissejuhatus

&okular; on &kde; universaalne dokumentide näitaja, mille aluseks on rakendus &kpdf;. Kuigi aluseks on &kpdf;, pakub &okular; mitmeid unikaalseid võimalusi, näiteks korrektuurirežiim, täiustatud esitluste toetus, annotatsioonide (märkuste) toetus jne.

&okular; toetab väga mitmesuguseid vorminguid, näiteks &PDF;, &PostScript;, TIFF, CHM, DjVU, pildid (png, jpg &etc;), XPS, Open Document (ODT), Fiction Books, Comic Book, Plucker, EPub ja faks. Kõiki toetatud vorminguid ja neis toetatud omadusi võib näha &okular;i dokumendivormingute leheküljel.

&okular;i peaaken
&okular;i peaaken

## Põhialused

### Failide avamine

Toetatud faili vaatamiseks &okular;is vali menüükäsk Fail Ava... , vali dialoogist fail ja klõpsa nupule Ava. Kui valitud fail on korrektne, näidatakse seda peaaknas.

Uus dokument avatakse uuel kaardil, kui üldiste seadistuste kaardil on märgitud valik Uute failide avamine kaartidel.

Kui oled &okular;is juba varem faile avanud, võid neid kiiresti taas avada alammenüüst Fail Ava viimati kasutatud.

&okular; on &kde; vaikimisi rakendus &PDF;- ja &PostScript;-failide näitamiseks, mis käivitatakse, kui klõpsad &HVNga; sellist tüüpi failil failihalduris. Kui soovid avada mis tahes faili, mille vormingut &okular; toetab, vali failihalduri kontekstimenüüst Ava rakendusega...&okular;.

Faili avamise järel soovid ilmselt seda lugeda, mis tähendab failis liikumist. Sellest nüüd räägimegi.

### Liikumine

Selles osas kirjeldatakse liikumist &okular;is avatud dokumendis.

Vaateala saab üles-alla kerida klahvidega Nool üles ja Nool alla, kerimisribaga, hiirerattaga, või klahvidega Page Up ja Page Down.

Samuti saab kasutada vim'i moodi liikumisklahve: H liigutab eelmise lehekülje algusse, L järgmise lehekülje algusse, J ühe rea võrra allapoole ja K ühe rea võrra ülespoole.

Teine võimalus on klõpsata &HVNga; dokumendis, hoida nuppu all ja lohistada vastassuunas soovitud lugemissuunale. See toimib ainult siis, kui sisse on lülitatud sirvimisvahend, mida saab teha menüükäsuga Tööriistad Sirvimistööriist.

Dokumenti esitlusrežiimis vaadates saab slaidide vahel liikuda klahvidega Nool üles ja Nool alla. Aktiivse slaidi numbrit ja asukohta näeb ekraani paremas ülaservas.

Kui soovid lugeda mitmeleheküljelist dokumenti, kasuta &okular;i automaatse kerimise võimalust. Alusta automaatset kerimist kiirklahviga &Shift;Nool alla või &Shift;Nool üles. Seejärel kasuta klahve kiiruse suurendamiseks või vähendamiseks. Automaatse kerimise saab ajutiselt käivitada või peatada vajutusega klahvile &Shift;, mõne muu klahvi vajutamine lülitab selle välja.

Teine viis mitmeleheküljelises dokumendis liikumiseks on hiirekursori kasutamine. Lohista lehekülge üles või alla ja jätka lohistamist ka siis, kui oled jõudnud ekraani ala- või ülaossa. Kui ületad lehekülje piiri, ilmub hiirekursor taas ekraani ala- või ülaosas ning võid lohistamist jätkata.

Liikumispaneel akna vasakus servas võimaldab veel kahel moel dokumendis liikuda:

- Pisipildivaates mõnele pisipildile klõpsates saab liikuda vastavale leheküljele.

- Kui dokumendil on sisukord, saab mõnele sisukorra elemendile klõpsates liikuda dokumendi vastavale leheküljele.

- Kui dokumendis on järjehoidjaid, lülita sisse järjehoidjate vaade ning klõpsa neile, et minna vastavale leheküljele. Kui näidatakse ka muid kui ainult aktiivse dokumendi järjehoidjaid, võid kiiresti nende abil kiiresti lülituda kõigi viimati avatud failide vahel.

- Kui dokumendil on annotatsioone, lülita sisse annotatsioonivaade ning klõpsa annotatsioonile või vali see klahviga Nool üles või Nool alla liikudes ja klahvi Return vajutades, et minna annotatsiooniga seotud leheküljele.

Kui dokumendis on linke, saab neil klõpsates liikuda leheküljele, kuhu viit osutab. Kui link osutab veebileheküljele või mõnele muule dokumendile, avatakse see &kde; antud dokumenditüübi vaikimisi rakenduses. Kui näiteks klõpsata lingile, mis osutab leheküljele http://www.kde.org, avatakse veebilehekülg &kde; vaikimisi veebibrauseris.

Dokumendisisesed lingid toimivad ainult sirvimistööriista kasutamisel.

Lisaks saab järgmiste võimalustega kiiresti liikuda teatud kohtadele dokumendis:

- Dokumendi algusse saab liikuda kiirklahviga &Ctrl;Home või menüükäsuga Liikumine Dokumendi algus .

- Dokumendi lõppu saab liikuda kiirklahviga &Ctrl;End või menüükäsuga Liikumine Dokumendi lõpp .

- Dokumendis saab edasi liikuda tühikuklahvile või klahvile Page Down vajutades. Dokumendi järgmisele leheküljele pääseb tööriistariba nupuga Järgmine lehekülg või menüükäsuga Liikumine Järgmine lehekülg .

- Dokumendis saab tagasi liikuda klahvile &Backspace; või Page Up vajutades. Dokumendi eelmisele leheküljele pääseb tööriistariba nupuga Eelmine lehekülg või menüükäsuga Liikumine Eelmine lehekülg .

- Dokumendis saab tagasi liikuda varem külastatud kohta kronoloogilises järjekorras. Oletame näiteks, et loed parajasti Nagu selgitab [15] ... ja soovid kohe vaadata viidet [15]. Klõpsad sellel ning &okular; hüppab kohe viidete juurde. Kiirklahviga &Alt;&Shift;Nool vasakule või menüükäsuga Liikumine Tagasi saab nüüd kohe liikuda kohta, kus viitele klõpsasid.

- Pärast tagasihüppamist saab dokumendis uuesti ka edasi hüpata kiirklahviga &Alt;&Shift;Nool paremale või menüükäsuga Liikumine Edasi .

- Otsimisel saab järgmisele vastavusele liikuda klahviga F3 või &Enter; (kui fookus on otsingu tekstiväljal) või menüükäsuga Redigeerimine Otsi järgmine ning eelmisele vastavusele klahvikombinatsiooniga &Shift;F3 või &Shift;&Enter; (kui fookus on otsingu tekstiväljal) või menüükäsuga Redigeerimine Otsi eelmine.

### Esitlusrežiim

Esitlusrežiim on veel üks võimalus vaadata &okular;is dokumente. Selle saab käivitada menüükäsuga Vaade Esitlus. Selles näidatakse dokumenti lehekülghaaval. Näitamisel kasutatakse leheküljele mahutamist, mis tähendab, et korraga on näha kogu lehekülg.

Mõned &PDF;-dokumendid võivad isegi nõuda, et neid avatakse alati esitlusrežiimis.

Esitlusrežiimis paikneb ekraani ülaosas abiriba. Et seda näha, vii kursor ekraani ülaserva.

&okular; esitlusrežiimis
&okular; esitlusrežiimis

Lehekülgede vahel saab liikuda klõpsates &HVNga; (järgmine lehekülg) ja &HPNga; (eelmine lehekülg), hiirerattaga, noolenuppude või tekstireaga, mis ilmuvad nähtavale, kui viid hiire ekraani ülaserva, või klahvidega, mida tutvustab osa Liikumine.

Ülaribal nuppu Esita/Peata kasutades saab esitluse vastavalt käivitada või peatada.

Esitlusrežiimist saab iga hetk väljuda klahvile &Esc; vajutades või klõpsates ikooni Välju, mis ilmub nähtavale, kui viia hiire ekraani ülaserva.

Aktiivsel leheküljel võib ka pliiatsiga joonistada. Klõpsa ülaribal ikoonile Lülita joonistamisrežiimi esitlusrežiimis joonistamise võimaluse sisse- või väljalülitamiseks. Joonistused puhastatakse automaatselt esitlusrežiimist väljumisel, samuti siis, kui klõpsad ikoonile Kustuta joonistused.

Esitlusrežiim toetab mitme monitori korral ka enam kui ühe ekraani kasutamist. Sel juhul ilmub ülaribale uus, ekraanikujuline ikoon, mis tegelikult on rippmenüü, mis võimaldab liigutada esitluse mis tahes saadaolevale ekraanile.

Esitlusrežiimil on ka teatavad seadistamisvõimalused, millest räägib lähemalt &okular;i seadistamist puudutav osa.

### Pöördotsing &latex;i redaktorite ja &okular;i vahel

Pöördotsing on väga kasulik omadus, kui kirjutad ise &latex;i dokumenti. Kui kõik on korralikult häälestatud, võid klõpsata &okular;i aknas hiire vasaku nupuga, hoides samal ajal all klahvi &Shift;. Seejärel laadib redaktor &latex;i lähtefaili ja hüppab õigesse lõiku.

Pöördotsing toimib, kui:

- Lähteteksti fail on edukalt kompileeritud.

- &okular; teab, millist redaktorit kasutada.

- See toimib ainult siis, kui sisse on lülitatud sirvimistööriist, mida saab teha menüükäsuga Tööriistad Sirvimistööriist.

Selle &okular;i võimalusega saab klahvi &Shift; all hoides ja hiire vasaku nupuga &DVI;- või &PDF;-dokumendis klõpsates lasta redaktoril avada vastava &latex;i dokumendi, kusjuures viimases üritatakse minna ka vastavale reale. Pea meeles, et annaksid &okular;ile teada, millist redaktorit kasutada. Seda saab teha &okular;i menüükäsuga Seadistused Okulari seadistamine (dialoogi leheküljel Redaktor).

Täpsemalt kõneleb redaktori seadistamisest käsiraamatu vastav osa.

&okular;i seadistamine
Redaktori seadistamine &okular;is

Redaktori seadistamine &okular;is

## &okular;i muud võimalused

### Põimitud failid

Kui dokumenti on põimitud faile, siis ilmub avamisel lehekülje kohale kollane riba, mis sellele osutab.

Põimitud failide riba
Põimitud failide riba

Põimitud failide dialoogi avamiseks klõpsa riba tekstis olevale lingile või vali menüükäsk Fail Põimitud failid. Dialoog võimaldab põimitud faile näha ja ekstraktida.

### Vormid

Kui dokumendis on vorme, siis ilmub avamisel lehekülje kohale riba, kus need saab sisse lülitada.

Vormiriba
Vormiriba

Sel juhul võib andmete sisestamiseks vormiväljadele klõpsata ribal nupule Näita vorme või valida menüükäsu Vaade Näita vorme.

### Annotatsioonid

&okular; võimaldab dokumente üle vaadata ja annoteerida. &okular;is loodud annotatsioonid salvestatakse seesmiselt igale kasutajale eraldi kohalikku andmekataloogi. &okular; ei muuda otseselt ühtegi avatavat dokumenti.

&okular;i annotatsioonid
&okular;i annotatsioonid

&okular; kasutab kaht laadi annotatsioone:

Tekstiannotatsioonid, näiteks kollane esiletõstja ja must allajoonimine, teksti sisaldavate failide, näiteks &PDF;-failide puhul.

Graafilised annotatsioonid, näiteks hüpikmärkus, reasisene märkus, vabakäejoon, esiletõstmine, sirgjoon, hulknurk, tempel, allajoonimine ja ellips kõigi vormingute puhul, mida &okular; toetab.

Liikumispaneeli annotatsioonivaate või peaakna kontekstimenüüd kasutades saab avada märkuse hüpikakna mis tahes annotatsiooni puhul ning lisada või muuta kommentaare.

Annotatsioone saab lisaks &PDF;-failidele kasutada kõigis vormingutes, mida &okular; toetab.

Alates &kde; versioonist 4.2 on &okular;il "dokumentide arhiveerimise" võimalus. See on &okular;ile spetsiifiline vorming, mis sisaldab nii dokumenti kui ka mitmesuguseid sellega seotud metaandmeid (praegu ainult annotatsioonid). "Dokumendiarhiivi" saab salvestada, kui valida avatud dokumendi korral menüükäsk Fail Ekspordi Dokumendiarhiiv. &okular;i dokumendiarhiivi avamiseks ava see &okular;is samamoodi nagu &eg; &PDF;-dokument.

Alates &okular;i versioonist 0.15 saab samuti annotatsioone salvestada otse &PDF;-faili. Seda võimalust saab kasutada ainult siis, kui &okular; on ehitatud Poppleri renderdamisteegi versiooniga 0.20 või uuemaga. Annotatsioonidega &PDF;-faili koopia saab salvestada menüükäsuga Fail Salvesta kui....

Annotatsioone ei saa salvestada &PDF;-faili, kui algfail on krüptitud ja &okular; kasutab Poppleri teekide versiooni alla 0.22.

Kui avad juba annotatsioonidega &PDF;-faili, ei salvestada annotatsioonidesse tehtud muudatusi automaatselt sisemisse kohalikku andmekataloogi ning muudetud dokument tuleb enne sulgemist salvestada (menüükäsuga Fail Salvesta kui...). Kui sa selle unustad, näitab &okular; dialoogi, mis võimaldab dokumendi salvestada.

Sõltuvalt dokumendi DRM-piirangutest (see kehtib eriti &PDF;-dokumentide puhul) ei pruugi annotatsioonide lisamine, mõningate omaduste muutmine või eemaldamine olla võimalik.

Kõiki annotatsioonidega seotud toiminguid (nende loomine ja kustutamine, mis tahes omaduse muutmine, ümberpaigutamine (&Ctrl;+lohistamine) ja annotatsiooni tekstisisu muutmine) saab tühistada või uuesti teha menüü Redigeerimine vastavate käskudega. Samuti saab toimingut tühistada kiirklahviga &Ctrl;Z ja tühistatud toimingut uuesti teha kiirklahviga &Ctrl;&Shift;Z.

Alates &okular;i versioonist 0.17 saab kõigi annoteerimistööriistade vaikimisi omadusi ja välimust oma tahtmist mööda muuta. Täpsemalt kõneleb sellest käsiraamatu vastav osa.

#### Annotatsioonide lisamine

Annotatsiooni lisamiseks dokumenti tuleb aktiveerida annotatsiooniriba. Selleks vali menüükäsk Tööriistad Korrektuur või vajuta klahvi F6. Annotatsiooniriba ilmudes klõpsa annotatsiooni loomiseks selle mõnele nupule või kasuta kiirklahve (klahvid 1 kuni 9).

Annotatsiooniriba aitab luua annotatsioone joonistuste, kujundite ja tekstisõnumitega. Annotatsiooniriba abil saab dokumenti märgistada (&eg; lisada jooni, ellipseid, hulknurki, templeid, esiletõstmisi, allajoonimisi &etc;). Allolev tabel kirjeldab täpsemalt, mida teevad annotatsiooniriba vaikimisi nupud.

Nupp | Tööriista nimi | Kirjeldus
--- | --- | ---
| Hüpikmärkus | Võimaldab kirjutada mitmerealise märkuse. Märkust saab näha topeltklõpsuga dokumendis näidatavale ikoonile. Klõpsa tööriista nupul ja seejärel kohal dokumendis, kuhu hüpikmärkus lisada. Sisesta märkuse tekst ja klõpsa hüpikakna ülemises paremas nurgas nupule Sulge see märkus.

Reasisene märkus

Võimaldab luua reasisese märkuse. Seda näidataksegi otse rea sees.

Klõpsa tööriista nupul ning seejärel klõpsa &HVNga; kohas, kuhu soovid asetada märkuse ülemise vasaku nurga. Nüüd lohista hiirenuppu all hoides kohani, kus peab asuma märkuse alumine parem nurk. Sisesta märkuse tekst ning klõpsa OK märkuse salvestamiseks, Loobu selle sisestamisest loobumiseks või Puhasta märkuse kõrvaldamiseks.

| Vabakäejoon | Võimaldab joonistada vaba kujuga jooni. Klõpsa tööriista nupul ning seejärel &HVNga; kohas, kuhu peab tulema joone algus. Nüüd lohista nupuga joone joonistamiseks.
| Esiletõstmine | Võimaldab tõsta dokumendis teksti esile taustavärviga. Klõpsa tööriista nupul ning seejärel &HVNga; kohas, kus esiletõstmine peab algama. Nüüd lohista nuppu all hoides kohani, kus esiletõstmine peab lõppema.
| Sirgjoon | Võimaldab märkida midagi sirgjoonega. Klõpsa tööriista nupul ja seejärel &HVNga; kohas, kuhu peab tulema sirgjoone alguspunkt. Nüüd lohista nuppu all hoides kohani, kus joon peab lõppema, ja klõpsa uuesti.

Hulknurk

Võimaldab joonistada vähemalt kolme servaga suletud kujundi. Vastavat märkust saab näha, kui teha topeltklõps hulknurga sees.

Klõpsa tööriista nupul ja seejärel &HVNga; kohas, kuhu peab tulema hulknurga esimene tipp. Nüüd lohista nuppu all hoides teise tipu asukohani. Jätka, kuni oled jõudnud taas välja esimese tipuni. Kui soovid lisada hulknurgale märkust, tee topeltklõps. Sisesta märkuse tekst ning klõpsa OK selle salvestamiseks, Loobu märkuse sisestamisest loobumiseks või Puhasta märkuse puhastamiseks.

| Tempel | Võimaldab tähistada teksti või pildi eelnevalt määratud kujundiga. Klõpsa tööriista nupul ja seejärel &HVNga; templi asetamiseks. Ühekordne klõps asetab lihtsalt nelinurkse templi (sobib kenasti ikoonide tarbeks). Ristkülikukujulise templi jaoks klõpsa &HVNga; ja märgi ära ülemine vasak nurk ning siis nuppu all hoides alumine parem nurk.
| Allajoonimine | Võimaldab teksti alla joonida. Klõpsa tööriista nupul ning seejärel &HVNga; kohas, kus allajoonimine peab algama. Nüüd lohista nuppu all hoides kohani, kus allajoonimine peab lõppema.
| Ellips | Võimaldab tõmmata ellipsi ümber valitud ala. Klõpsa tööriista nupul ja seejärel &HVNga; kohas, kuhu peab tulema ellipsi ülemine vasak nurk. Nüüd lohista nuppu all hoides kohta, kuhu peab tulema alumine parem nurk.

Annotatsiooniriba sisu saab seadistada &okular;i seadistusdialoogi annotatsioonide kaardil. Selle saab avada, kui klõpsata &HPNga; annotatsiooniribal ja valida kontekstimenüüst Seadista annotatsioone...

Klõpsates ühekordselt &HVNga; annotatsioonitööriista nupul, saab tööriista ka ühe korra kasutada. Kui soovid näiteks kõik teksti olulised osad esile tõsta, aktiveeri tööriist püsivalt, tehes selleks tööriistanupule topeltklõpsu. Püsirežiimist väljumiseks vajuta klahvi Esc või klõpsa uuesti nupule.

Annotatsiooniriba võib dokkida vaatelala mis tahes küljele: lohista see lihtsalt meelepärasesse kohta.

Annotatsiooniriba aktiveerimisel lülitutakse sirvimisrežiimi.

Annotatsiooni loomise võib iga hetk peatada, klõpsates taas nupule, millele klõpsates sa asusid seda looma, või klahvile &Esc;.

Äsja loodud annotatsiooni autoriks on isik, kelle oled määranud &okular;i seadistusdialoogi kaardil Annotatsioonid. Annotatsioonide kaardil saab seadistada ka annotatsiooniriba risu.

#### Annotatsioonide eemaldamine

Annotatsiooni eemaldamiseks klõpsa sellel &HPNga; ja vali Kustuta.

Annotatsiooni eemaldamisel suletakse selle aken, kui see oli avatud.

Seda võimalust ei saa sisse lülitada, sest dokument ei luba annotatsioonide eemaldamist.

#### Annotatsioonide muutmine

Annotatsiooni muutmiseks klõpsa sellel &HPNga; ja vali Omadused. Ilmub dialoog annotatsiooni üldiste (värv, läbipaistmatus, autor &etc;) ja antud annotatsioonitüübile omaste seadistustega.

Annotatsiooni omaduste dialoog
Annotatsiooni omaduste dialoog

Annotatsiooni liigutamiseks hoia all klahvi &Ctrl;, liiguta hiirekursor selle kohale ja lohista &HVNga;.

Sõltuvalt dokumendi õigustest (see kehtib eriti &PDF;-dokumentide puhul) võivad mõned valikud olla mittekasutatavad.

### Järjehoidjate haldamine

&okular;il on väga paindlik järjehoidjasüsteem. &okular; salvestab järjehoidjasse asukoha leheküljel ja lubab ühele leheküljele määrata mitu järjehoidjat.

&okular;i järjehoidjate haldamiseks saab kasutada järjehoidjate vaadet liikumispaneelil, menüüd Järjehoidjad või dokumendivaate kontekstimenüüd (selle avamiseks tuleb teha klõps &HPNga;).

#### Järjehoidjavaade

Järjehoidjate vaate avamiseks klõpsa liikumispaneelil kirjele Järjehoidjad. Kui liikumispaneel pole nähtaval, too see nähtavale menüükäsuga F7 Seadistused Liikumispaneeli näitamine .

Järjehoidjavaate kontekstimenüü
Järjehoidjavaate kontekstimenüü

Filtririba abil järjehoidjavaate ülaosas saab filtreerida järjehoidjate paneeli loendit vastavalt tekstikasti sisestatule.

Loendipaneel võimaldab näha järjehoidjate loendit puukujulisena ning iga loendi dokumenti saab laiendada ehk avada, kui klõpsata selle juures oleval < või v ikoonil.

Klõps ikoonile loendi all laseb näha ainult aktiivse dokumendi järjehoidjaid.

Parema klõpsuga avatava dokumendi kontekstimenüü abil saab avada dokumendi, muuta selle nime või eemaldada selle loendist. Pane tähele, et dokumendi eemaldamine tähendab kõigi vastava dokumendi järjehoidjate eemaldamist.

Konkreetse järjehoidja parema klõpsuga avatava kontekstimenüü abil saab minna järjehoidja kohale, järjehoidja nime muuta või selle eemaldada.

### Käsurea võtmed

Kuigi enamik käivitab &okular;i tõenäoliselt &kde; rakenduste menüüst või töölaual asuvalt ikoonilt, saab selle avada ka terminaliaknas käsurealt. Viimasel juhul on olemas mõned tulusad võtmed, mida nüüd kirjeldame.

#### Faili määramine

Määrates konkreetse faili asukoha ja nime, saab kasutaja lasta &okular;il avada antud faili vahetult käivitamisel. Seda saab teha käsuga, mis võib välja näha näiteks nii:

    % okular /home/myhome/docs/mydoc.pdf

&PDF;-dokumentide puhul võib nime määrata kujul dokumendi_nimi#nimega_sihtkoht, kus nimega_sihtkoht on konkreetne dokumenti põimitud nimega sihtkoht.

#### Muud käsurea võtmed

Kasutada saab järgmisi käsurea abivõtmeid

``okular` `--help``

  Näitab peamisi võtmeid, mida käsurea puhul saab kasutada.

``okular` `--help-qt``

  Näitab võtmeid, mida saab kasutada &okular;i ja &Qt; suhtlemise muutmiseks.

``okular` `--help-kde``

  Näitab võtmeid, mida saab kasutada &okular;i ja &kde; suhtlemise muutmiseks.

``okular` `--help-all``

  Näitab kõiki käsurea võtmeid.

``okular` `--author``

  Näitab terminalis &okular;i autoreid

``okular` `-v, --version``

  Näitab &Qt;, &kde; ja &okular;i versiooni. Sama tulemuse annab käsk ``okular` `-v``

``okular` `--license``

  Näitab infot litsentsi kohta.

``okular` `--page number``

  Avab dokumendis määratud numbriga lehekülje. Sama tulemuse annab ``okular` `-p number``

``okular` `--presentation``

  Dokumendi avamine esitlusrežiimis

``okular` `--print``

  Käivitamine trükkimisdialoogiga.

``okular` `--unique``

  "Unikaalse isendi" kontroll

``okular` `--noraise``

  Võimaldab vältida &okular;i akna esiletoomist käivitamise järel.

``okular` `--``

  Võtmete lõpp.

## Menüüriba

### Menüü Fail

&Ctrl;O Fail Ava...

  Avab toetatud faili või &okular;i arhiivi. Kui mõni fail on juba avatud, see suletakse. Täpsemalt räägib sellest osa Failide avamine.

Fail Ava viimati kasutatud

  Avab alammenüüst varem avatud faili. Kui mõni fail on juba avatud, see suletakse. Täpsemalt räägib sellest osa Failide avamine.

Fail Impordi PostScript &PDF;-ina...

  Avab &PostScript;-faili ja teisendab selle &PDF;-iks.

Fail Salvesta kui...

  Salvestab parajasti avatud faili koopia teise nimega, kasutades dokumendi taustaprogrammi. &PDF;-i taustaprogrammiga (vajalik on Poppler >= 0.8) saab dokumendi salvestada ka siis, kui on muudetud vormiväljade väärtusi. Eeldusel, et andmed pole DRM-i abil turvatud, saab &PDF;-failidesse salvestada ka annotatsioone (vajalik on Poppler >= 0.22).

Fail Salvesta koopia kui...

  Salvestab parajasti avatud faili koopia teise nimega, kasutamata aktiivse dokumendi taustaprogrammi.

F5 Fail Laadi uuesti

  Laadib uuesti parajasti avatud faili.

&Ctrl;P Fail Trüki...

  Trükib parajasti avatud dokumendi.

Fail Trükkimise eelvaatlus...

  Näitab, milline on parajasti avatud dokumendi väljatrükk vaikevalikute korral.

Fail Omadused

  Näitab põhiinfot dokumendi kohta: pealkiri, autor, loomise aeg, kasutatavad fondid. Teave sõltub dokumendi tüübist.

Fail Põimitud failid...

  Näitab dokumenti põimitud faile, kui neid on. Täpsemalt räägib sellest osa Põimitud failid.

Fail Eksport

  Selles alammenüüs on ära toodud vormingud, millesse saab aktiivset dokumenti eksportida. Kõigi dokumenditüüpide korral on esimene valik alati Lihttekst...

  Teine kirje on Dokumendiarhiiv, mis võimaldab salvestada dokumendi koos annotatsioonidega &okular;ile spetsiifilises arhiivivormingus. Nii on hõlpus jagada originaaldokumenti ja sinu lisatud annotatsioone teiste &okular;i kasutajatega või teha nendega koostööd.

&Ctrl;Q Fail Välju

  Sulgeb &okular;i.

### Menüü Redigeerimine

&Ctrl;Z Redigeerimine Võta tagasi

  Tühistab viimase annotatsiooni muutmise toimingu (annotatsiooni loomine ja kustutamine, mis tahes omaduste muutmine, ümberpaigutamine (&Ctrl;+lohistamise abil), annotatsiooni tekstisisu muutmine).

&Ctrl;&Shift;Z Redigeerimine Tee uuesti

  Sooritab uuesti viimase annotatsioonide muutmisel tühistatud toimingu.

&Ctrl;C Redigeerimine Kopeeri

  Kopeerib teksti valiku režiimis parajasti valitud teksti lõikepuhvrisse.

&Ctrl;A Redigeerimine Vali kõik

  Valib kogu teksti (kui dokument seda võimaldab). See toimib ainult teksti valiku režiimis.

&Ctrl;F Redigeerimine Otsi...

  Avab vaateala all otsinguriba, kus saab otsida dokumendis mõnda stringi.

F3 Redigeerimine Otsi järgmine

  Otsib otsitava stringi järgmist esinemist.

&Shift;F3 Redigeerimine Otsi eelmine

  Liigub otsingumõiste eelmisele asukohale dokumendis.

### Menüü Vaade

&Ctrl;&Shift;P Vaade Esitlus

  Aktiveerib esitlusrežiimi. Täpsemalt räägib sellest osa Esitlusrežiim.

&Ctrl;+ Vaade Suurenda

  Suurendab dokumendi vaadet.

&Ctrl;- Vaade Vähenda

  Vähendab dokumendi vaadet.

Vaade Mahuta laiusele

  Muudab dokumendi suurendust, et see täidaks laiuti kogu vaate.

Vaade Mahuta leheküljele

  Muudab dokumendi suurendust, et see täidaks kogu vaate.

Vaade Automaatne mahutamine

  Suurenduse muutmine dokumendivaates selliseks, et sõltuvalt lehekülje ja vaateala suuruse suhtes lehekülje laius oleks võrdne dokumendivaate laiusega (nagu laiusele mahutamise korral), lehekülje kõrgus oleks võrdne dokumendivaate kõrgusega (nagu kõrgusele mahutamise korral) või kogu lehekülg oleks nähtaval (nagu lehekülje mahutamise korral).

Vaade Pidev

  Lülitab sisse pideva režiimi. Selle korral näidatakse kogu dokumendi kõiki lehekülgi ja sa saad nende vahel liikuda, ilma et peaksid kasutama menüükäske Liikumine Eelmine lehekülg ja Liikumine Järgmine lehekülg .

Vaade Vaaterežiim

  See alammenüü võimaldab valida lehekülgede kuvamise režiimi. Valikud on järgmised: Üksik (ainult üks lehekülg korraga), Kõrvuti (kaks lehekülge kõrvuti nagu raamatus), Kõrvutised leheküljed (esimene lehekülg tsentreeritakse) ja Ülevaade (veergude arvu saab määrata &okular;i seadistustes).

Vaade Orientatsioon

  See alammenüü võimaldab muuta dokumendi lehekülgede orientatsiooni.

  Pööramist rakendatakse iga lehekülje orientatsioonile.

  Dokumendi orientatsiooni taastamiseks võib valida Algne orientatsioon, mis tühistab kõik käsitsi tehtud pööramised.

Vaade Lehekülje suurus

  Muudab dokumendi lehekülgede suurust.

  Seda alammenüüd saab kasutada ainult juhul, kui antud dokumenditüüp toetab erinevaid lehekülgede suurusi.

Vaade Kärbi veeriseid

  Eemaldab lehekülgede kuvamisel neilt valged piirded.

Vaade Näita vorme / Peida vormid

  Näitab või peidab dokumendi vormivälju.

  Seda alammenüüd saab kasutada ainult juhul, kui antud dokumendis on vormiväljad.

### Menüü Liikumine

Liikumine Eelmine lehekülg

  Näitab dokumendi eelmist lehekülge.

Liikumine Järgmine lehekülg

  Näitab dokumendi järgmist lehekülge.

&Ctrl;Home Liikumine Dokumendi algus

  Liigub dokumendi algusse.

&Ctrl;End Liikumine Dokumendi lõpp

  Liigub dokumendi lõppu.

&Alt;&Shift;Nool vasakule Liikumine Tagasi

  Liigub dokumendi eelmisele vaatele.

&Alt;&Shift;Nool paremale Liikumine Edasi

  Liigub dokumendi järgmisele vaatele. Seda saab kasutada ainult siis, kui oled varem tagasi liikunud.

&Ctrl;G Liikumine Liigu leheküljele...

  Avab dialoogi, milles saab liikuda dokumendi mis tahes leheküljele.

### Menüü Järjehoidjad

&Ctrl;B Järjehoidjad Lisa/Eemalda järjehoidja

  Lisab aktiivsesse asukohta järjehoidja või eemaldab selle.

Järjehoidjad Muuda järjehoidja nime

  Võimaldab muuta aktiivses asukohas määratud järjehoidja nime.

Järjehoidjad Eelmine järjehoidja

  Liigub eelmisele järjehoidjale või ei tee midagi, kui aktiivsele järjehoidjale ei eelne ühtegi järjehoidjat.

Järjehoidjad Järgmine järjehoidja

  Liigub järgmisele järjehoidjale või ei tee midagi, kui aktiivsele järjehoidjale ei järgne ühtegi järjehoidjat.

Järjehoidjad Järjehoidjad puuduvad

  See on alati välja lülitatud toiming, mida näeb menüüs ainult siis, kui aktiivses dokumendis pole järjehoidjaid. Vastasel juhul näidatakse selle asemel kõigi järjehoidjate loendit. Mõnel neist klõpsates liigutakse otsekohe järjehoidjaga seostatud asukohale.

### Menüü Tööriistad

&Ctrl;1 Tööriistad Sirvimistööriist

  Hiir käitub normaalselt: &HVN; lohistab dokumenti ja järgib linke ning &HPN; võimaldab lisada järjehoidjaid ja mahutada dokumenti lehekülje laiusele.

&Ctrl;2 Tööriistad Suurendustööriist

  Hiir käitub suurendusvahendina: klõps &HVNga; ja lohistamine suurendab valitud ala vaadet, klõps &HPNga; vähendab dokumendi suurendust varasema tasemeni.

&Ctrl;3 Tööriistad Valikutööriist

  Hiir käitub valimisvahendina. Selles režiimis võimaldab klõps &HVNga; ja lohistamine kopeerida parajasti valitud ala teksti/pildi lõikepuhvrisse, teksti ette lugeda või salvestada pilt failina.

&Ctrl;4 Tööriistad Tekstivaliku tööriist

  Hiir käitub valimisvahendina. Selles režiimis võimaldab klõps &HVNga; ja lohistamine valida dokumendis teksti. Seejärel &HPNga; klõpsates saab valiku lõikepuhvrisse kopeerida või seda kõnelda lasta.

&Ctrl;5 Tööriistad Tabelivaliku tööriist

  Tõmba tabeli tarbeks ristkülik ümber teksti ja siis klõpsa &HVNga; tekstiploki jaotamiseks ridadesse ja veergudesse. Klõps &HVNga; olemasoleval real eemaldab selle ja ühendab kõrvutiasuvad read või veerud.

&Ctrl;6 Tööriistad Suurendaja

  Lülitab sisse hiirekursori suurendusrežiimi. Vajuta ja hoia &HVN; all suurendamisvidina aktiveerimiseks, liiguta hiirekursorit dokumendis liikumiseks. Suurendaja skaleerib iga dokumendi piksli vidinas 10 piksliks.

F6 Tööriistad Korrektuur

  Avab korrektuuririba. Korrektuuririba võimaldab lisada loetavasse dokumenti annotatsioone ehk märkusi. Täpsemalt räägib sellest osa Annotatsioonid.

Tööriistad Loe kogu dokument ette
Tööriistad Loe aktiivne lehekülg ette
Tööriistad Lõpeta ettelugemine

  Nende kirjetega saab lasta ette lugeda kogu dokumendi või ainult aktiivse lehekülje ning ettelugemise peatada, kasutades selleks kõigeks &kde; teksti ettelugemise süsteemi &jovie;.

  Loe ette... toiminguid saab kasutada ainult siis, kui süsteemis on kasutusel &jovie;.

### Menüü Seadistused

&Ctrl;M Seadistused Menüüriba näitamine

  Lülitab menüüriba näitamise sisse ja välja. Kui see on varjatud, saab seda uuesti nähtavale tuua kiirklahviga &Ctrl;M. Kui menüüriba on peidetud, leidub kontekstimenüüs, mille saab avada hiire parema nupu klõpsuga ükspuha kus vaatealas, lisakirje Menüüriba näitamine.

Seadistused Tööriistariba näitamine

  Lülitab tööriistariba näitamise sisse ja välja.

F7 Seadistused Liikumispaneeli näitamine

  Lülitab liikumispaneeli näitamise sisse ja välja.

Seadistused Leheküljeriba näitamine

  Leheküljeriba näitamine või peitmine dokumendiala allosas; peitmine aitab püstsuunas &okular;i aknas ruumi juurde saada.

&Ctrl;&Shift;F Seadistused Täisekraanirežiim

  Lülitab sisse täisekraanirežiimi. Pane tähele, et see erineb esitlusrežiimist - täisekraanirežiim erineb tavalisest ainult selle poolest, et näha pole aknadekoratsioone, menüüriba ja tööriistariba.

Seadistused Kiirklahvide seadistamine...

  Avab dialoogi, kus saab määrata ja muuta paljude menüükäskude kiirklahve.

Seadistused Tööriistaribade seadistamine...

  Avab dialoogi, kus saab valida, milliseid ikoone tööriistaribal näidata.

Seadistused Taustaprogrammide seadistamine...

  Avab taustaprogrammide seadistamise dialoogi.

Seadistused &okular;i seadistamine...

  Avab seadistustedialoogi.

### Menüü Abi

&help.menu.documentation;

## &okular;i taustaprogrammide seadistamine

&okular;i taustaprogrammide seadistamiseks vali menüükäsk Seadistused Taustaprogrammide seadistamine... Praegu pakutakse seadistamisvõimalusi ainult EPubi, &PostScript;, FictionBooki, Txt, OpenDocument-tekstidokumendi ja &PDF;-i taustaprogrammidele.

Taustaprogrammide seadistamise dialoog
Taustaprogrammide seadistamise dialoog

EPubi, FictionBooki, Txt ja OpenDocument-tekstidokumentide taustaprogrammide seadistamise kaartidel saab määrata fondi vastavas vormingus dokumentide renderdamiseks. Neil kaartidel saab nupuga Vali... avada &kde; tavalise fontide seadistamise akna. Täpsemalt kõneleb sellest &kde; põhitõdede käsiraamat.

&PostScript; ja &PDF;-i taustaprogrammide seadistamise kaartidest tuleb lähemalt juttu allpool.

### &PostScript; taustaprogrammi seadistamine

&okular;i &PostScript; renderdamise taustaprogrammi, mille aluseks on Ghostscript, saab seadistada, kui valida seadistamisdialoogi vasakus servas loendist Ghostscript. Ainuke seadistamisvalik on järgmine.

Süsteemi fontide kasutamine

  See määrab, kas Ghostscript peab kasutama süsteemi fonte. Kui see pole märgitud, on lubatud ainult dokumenti põimitud fontide kasutamine. Vaikimisi on valik märgitud.

### &PDF;-i taustaprogrammi seadistamine

&okular;i &PDF;-i renderdamise taustaprogrammi, mille aluseks on Poppler, saab seadistada, kui valida seadistamisdialoogi vasakus servas loendist &PDF;. Ainuke seadistamisvalik on järgmine.

Peente joonte täiendamine

  Joonte kuvamine on &okular;is teostatud kahe sammuga: lõikejoone genereerimine ja selle täitmine. Kui originaaldokumenti joon on alla ühe piksli, võib niisugune kahe sammuga teostus tekitada probleeme. Nnede joonte puhul täidetakse lõikejoon täitevärviga, mis sõltub lõikealasse jääva joone osa paksusest. Kui lõikealasse jääv joone osa on väga väike, muutub kontrast kujundi ja taustavärvi vahel liiga väikseks, et joont enam tuvastada. Niisugustes joontest koosnevad võrgustikud näevad üsna inetud välja.

  Peen joon (punane), selle lõikejoon (punktiirjoon) ja pikslipiirid (ühtlased mustad jooned) | Peen joon vähese kontrastiga

  Peente joonte välimuse parandamiseks kasutab &okular; kaht võimalust.

  Esimene on Ühtlane. Selle korral &okular; kohandab lõikejoone ja joone asukohta, nii et lõikejoon ja joon asuksid sama piksli piires, s.t. &okular; suurendab peeni jooni väljundseadmes ühe pikslini. See sarnaneb valikuga Peente joonte täiendamine, mida pakub Adobe Reader. Selle valiku korral suurendatakse alati peeni jooni.

  Peen joon ühtlase täiendamisega

  Peen joon ühtlase täiendamisega

  Teine võimalus on Kuju. Selle korral kohandatakse lõikejoont ja joont samuti pikslipiirini, kuid joone intensiivsust korrigeeritakse vastavalt selle laiusele.

  Peen joon kuju täiendamisega

  Peen joon kuju täiendamisega

  Vaikimisi peeni jooni ei täiendata (valik Ei).

## &okular;i seadistamine

### Üldised seadistused

&okular;i seadistamiseks vali menüükäsk Seadistused &okular;i seadistamine... Dialoog jaguneb kuueks osaks, mida me järgnevalt üksikasjalikult tutvustame.

- Üldine

- Hõlbustus

- Jõudlus

- Esitlus

- Annotatsioonid

- Redaktor

Seadistustedialoog
Seadistustedialoog

Sõltuvalt paigaldatud taustaprogrammidest võib olla võimalik kasutada menüükäsku Seadistused Taustaprogrammide seadistamine... Seadistustedialoogi valikud sõltuvad konkreetsest taustaprogrammist.

### Üldine

Kerimisribade näitamine

  Kas näidata kerimisribasid või mitte.

Pisipiltide linkimine leheküljega

  Kas pisipildivaade näitab alati parajasti avatud lehekülge või mitte.

Vihjete ja infoteadete näitamine

  Kas näidata infoteateid käivitamisel, failide avamisel jne. või mitte.

Võimaluse korral dokumendi pealkirja näitamine tiitliribal

  Kas näidata aktiivse dokumendi pealkirja &okular;i akna tiitliribal. Kui pealkirja kohta käivaid metaandmeid dokumendist ei leita või see valik on märkimata, näitab &okular; dokumendi failinime.

Kui ei näidata dokumendi pealkirja

  Valida on kahe võimaluse vahel: ainult failinime näitamine või faili täieliku asukoha näitamine.

DRM-i piirangute arvestamine

  Kas &okular; arvestab DRM-i (Digital Rights Management) piirangutega või mitte. DRM-i piiranguid kasutatakse selleks, et muuta teatud toimingud &PDF;-dokumentide korral võimatuks, näiteks sisu kopeerimise lõikepuhvrisse. Pane tähele, et &okular;i teatud seadistuste korral ei saa seda valikut kasutada.

Uute failide avamine kaartidel

  Võimaldab valida, kas avada uued dokumendid kaartidel. Vaikimisi kaarte ei kasutata.

  Vaikimisi kiirklahvid kaartide vahel liikumiseks on &Ctrl;. (Järgmine kaart) ja &Ctrl;, (Eelmine kaart).

Dokumendi taaslaadimine faili muutmisel

  Kas avatud failide korral tuleks jälgida muudatusi ja neid vajaduse korral uuendada või mitte.

Taustaprogrammi valimise dialoogi näitamine

  Kas &okular; peab kasutajalt küsima, millist taustaprogrammi kasutada, kui antud faili jaoks sobib neid rohkem kui üks. Kui see on märkimata, kasutab &okular; suurema prioriteediga rakendust.

Ülevaate veerud

  See valik on mõeldud ülevaaterežiimi veergude arvu määramiseks.

Page Up/Down jätab näha

  Siin saab määrata protsendina, kui palju aktiivsest vaatealast jääb näha Page Up/Page Down klahvi kasutamisel.

Vaikimisi suurendus

  See määrab vaikimisi suurenduse failile, mida pole varem arvatud. Varem avatud failide korral kasutatakse viimast suurendustaset.

### Hõlbustus

Viitade ümber joonistatakse piirded

  Kas näidata viitade ümber piirjooni või mitte.

Värvide muutmine

  Lülitab sisse värvide muutmise valikud.

Värvid vahetatakse

  Vahetab vaates värvid, &ie; musti asju näidatakse valgena ja vastupidi.

Paberi värvi muutmine

  Muudab paberi värvi, &ie; dokumendi tausta.

Tumeda ja heleda värvi muutmine

  Muudab heledat ja tumedat värvi, mis tähendab, et musta ei näidata mustana, vaid valitud tumeda värvina, samamoodi ka valget.

Teisendamine mustvalgeks

  Teisendab dokumendi mustvalgeks. Sa saad määrata läve ja kontrasti. Suurem lävi (liigutamine paremale) tähendab heledama halli kasutamist.

### Jõudlus

Läbipaistvusefektide lubamine

  Joonistab valikud ja muu spetsiaalgraafika läbipaistvusefekte kasutades. Kui see on märkimata, joonistatakse need kas kontuurina või läbipaistmatut täitmist kasutades, mis kiirendab valikutega manipuleerimise kiirust.

Mälukasutus

  &okular;-iga saavutab parimaid tulemusi, kui häälestad mälukasutuse täpselt oma maitsele ja süsteemi võimalustele vastavaks. Mida rohkem mälu saad kasutada, seda kiiremini rakendus töötab. Vaikeprofiil sobib enam-vähem igale masinale, kuid sul on võimalik takistada &okular;il kasutamast rohkem mälu kui vaja, valides vähese mälukasutuse profiili, või lasta tal kasutada kõike, mida süsteem pakkuda suudab, valides agressiivse mälukasutuse profiili. Ahne profiili kasutamisel laaditakse kõik leheküljed eelnevalt mällu, ilma et riskitaks süsteemset mälu üle koormata (kasutatakse ainult 50% kogu- või vabast mälust).

Renderdamine

  Nende valikute abil saab täiustada teksti ja piltide renderdamist &okular;is. Tulemus sõltub dokumenti kuvavast seadmest. Valikutega Teksti antialiase lubamine ja Graafika antialiase lubamine saab sisse ja välja lülitada vastavalt dokumendi teksti ja piltide ruumilise antialiase. Teksti varjundamise lubamine võimaldab sisse ja välja lülitada fondi varjundamise. Antialias ja varjundamine muudavad dokumentide kuvamist, nii et neid võib siin muuta just oma vajadustest lähtuvalt.

### Esitlus

Edasiliikumise intervall

  Lülitab sisse lehekülgede automaatse vahetamise määratud aja järel.

Viimase lehekülje järel alustatakse uuesti algusest

  Esitlusrežiimis liikudes liigutakse selle märkimisel viimasele leheküljele jõudes uuesti esimesele leheküljele.

Taustavärv

  Värv, millega täidetakse esitlusrežiimis see osa ekraanist, mida ei täida lehekülg.

Pliiatsi värv

  Pliiatsi värv, millega joonistatakse esitlusrežiimis lehekülgedele.

Hiirekursor

  Määrab, kas hiir on alati peidetud, alati nähtaval või peidetakse pärast teatud jõudeolekut.

Edenemisnäidiku näitamine

  Määrab, kas näidata edenemisnäidikut, mis näitab ülemises paremas nurgas parajasti nähtava lehekülje numbrit ja lehekülgede koguarvu.

Kokkuvõtte näitamine

  Määrab, kas näidata esitluse alguses kokkuvõtet, kus on kirjas dokumendi pealkiri, autor ja lehekülgede arv.

Üleminekute lubamine

  Selle märkekastiga saab lubada või keelata üleminekuefektid lehekülje vahetamisel.

Vaikeüleminek

  Ühelt leheküljelt teisele ülemineku laad, kui seda ei määra dokument ise. Kui valid juhusliku ülemineku, valib &okular; ise suvaliselt saadaolevate üleminekuefektide seast mõne välja.

Asetus

  Selles osas saab valida ekraani, millel esitlust näidatakse.

  Aktiivne ekraan on seesama &okular;i ekraan, millelt esitlusrežiim käivitatakse.

  Vaikimisi ekraan on ekraan, mis on määratud vaikeväärtuseks xinerama seadistuses.

  Ekraan 0, Ekraan 1 &etc; on saadaolevad ekraanid.

### Annotatsioonid

Seadistustedialoogi annotatsioonide kaart
Seadistustedialoogi annotatsioonide kaart

Autor

  Dokumendile lisatud sisu autor. Vaikimisi kasutatakse selleks nime, mis on nääratud Süsteemi seadistuste mooduli Konto üksikasjad kaardil Parool ja kasutajakonto.

Annotatsioonitööriistad

  Selles sektsioonis saab seadistada annotatsiooniriba.

  Siin on viis nuppu (Lisa, Muuda, Eemalda, Liiguta üles ja Liiguta alla) ning loendikast (see näitab kehtiva annotatsiooniriba sisu), mille abil saab annotatsiooniriba seadistada.

  Kui soovid lisada tööriistaribale mõnda tööriista, klõpsa nupule Lisa. Sul on võimalik valida loodava tööriista nimi, tüüp ja välimus.

  Pea meeles, et &okular;i annoteerimistööriistad on igati seadistatavad. Näiteks võib sul olla kaks nuppu ühe ja sama tööriista tarbeks, mis erinevad vaid värvi poolest. Ära kõhkle katsetamast, et leida just selline tööriistariba nuppude valik, mis sobib sinu vajadustega.

  Klõpsa mõnel elemendil loendikastis ja seejärel paremal asuvatele nuppudele elemendi muutmiseks, eemaldamiseks või liigutamiseks loendis alla- või ülespoole. Tööriista kiirklahv (klahvid 1 kuni 9) sõltuvad just sellest, millisel asukohal vastav tööriist loendis asub.

### Redaktor

Redaktor

  Siin saab valida redaktori, mida &okular; peaks kasutama lähtefaili avamisel. Seda on vaja näiteks siis, kui dokumendis leidub viiteid mitmele kohale lähtetekstis, mille põhjal see loodi (tavaliselt viidatakse rea- ja veerunumbri järgi). &DVI; vorming toetab loomupäraselt info lisamist LaTeXi dokumendi kohta, mille põhjal ta loodi. Samasugune süsteem on olemas ka &PDF;-dokumentidel (nimetusega pdfsync), mis salvestab lisateabe eraldi faili, mis kannab &PDF;-failiga sarnast nime, näiteks `minudokument.pdfsync`, kui fail on `minudokument.pdf`.

  &okular; pajub valmisseadistusi järgmiste redaktorite tarbeks: &kate;, Kile, SciTE, &Emacs;i klient ja LyXi klient.

  Pöördotsingu kasutamiseks Kilega tuleb &latex;i fail kompileerida seadistusega Modern.

Käsk

  See on käsk koos parameetritega, mida kasutatakse valitud redaktori avamiseks koos aktiivse dokumendi lähtefailiga.

  See väli täidetakse automaatselt, kui kasutada mõnda valmisseadistusega redaktorit. Vastasel juhul vali palun Kohandatud tekstiredaktor rippmenüüs Redaktor ning uuri vajaliku käsu leidmiseks oma lemmikredaktori dokumentatsiooni.

  Kasutada saab järgmisi kohatäitjaid:

  - %f - failinimi

  - %l - rida failis, millele tuleb minna

  - %c - veerg failis, millele tuleb minna

  Kui %f on määramata, siis lisatakse määratud käsule dokumendi nimi.

## Autorid ja litsents

### Rakenduse autoriõigus:

- &Albert.Astals.Cid; &Albert.Astals.Cid.mail;: praegune hooldaja

- Pino Toscano pino@kde.org

- Enrico Ros eros.kde@email.it: &kpdf; arendaja

### Dokumentatsiooni autoriõigus:

- &Albert.Astals.Cid; &Albert.Astals.Cid.mail;: autor

- Titus Laska titus.laska@gmx.de: mõned uuendused ja lisandused

- Pino Toscano pino@kde.org

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

### &okular;i hankimine

&install.intro.documentation;

### Kompileerimine ja paigaldamine

Kui loed seda käsiraamatut &abikeskus;es, on &okular; juba sinu süsteemi paigaldatud ning sul ei ole vaja enam mõelda, kuidas seda paigaldada.

&install.compile.documentation;
&documentation.index;