# Klaviatuur

&Mike.McBride; &Mike.McBride.mail;
&Anne-Marie.Mahfouf; &Anne-Marie.Mahfouf.mail;
Marek
Laane

    bald@smail.ee

Tõlge eesti keelde
2013-12-05
&kde; 4.12
KDE
Süsteemi seadistused
klaviatuur

See moodul võimaldab määrata, kuidas töötab klaviatuur.

Moodul koosneb kolmest kaardist.

## Kaart Riistvara

Siinsete valikute tegelik toime sõltub sellest, mida võimaldab klaviatuur ise ning X'i server, millel &kde; töötab. Näiteks võid avastada, et klahvivajutuse helitugevuse muutmine ei mõju kuidagi, sest süsteem seda ei võimaldagi.

Klaviatuuri mudel:

  Siin saab valida klaviatuuri mudeli. See seadistus ei ole seotud sinu klaviatuuripaigutusega ning tähistab ainult klaviatuuri "riistvara" mudelit, s.t viisi, kuidas sinu klaviatuur on toodetud. Kaasajal toodetavad klaviatuurid, mida müüakse koos arvutitega, on kahe lisaklahviga ning tähistatakse kui "104-klahviga" mudelid. See on valik, mida sa ilmselt pead kasutama, kui täpselt ei tea, mis tüüpi klaviatuur sul on.

NumLock KDE käivitamisel

  Siin saab valida, kas NumLock lülitatakse sisse või lülitatakse välja &kde; käivitamisel või jäetakse hoopis kehtima NumLock'i see olek, mis kehtis enne &kde; käivitamist.

Klaviatuuri kordus

  Kui see on lubatud, annab klahvi vajutamine ning allhoidmine tulemuseks ühe ja sama märgi korduva sisestamise, kuni klahv ei ole vabaks lastud. Sellisel juhul on klahvi vajutamisel ja allhoidmisel sama toime, mis korduvatel järjestikustel klahvivajutustel.

  Tõenäoliselt on väga vähe kasutajaid, kes ei soovi seda lubada, kuivõrd see muudab näiteks palju lihtsamaks liikumise dokumendis nooleklahvi abil.

  Viivitus

    Siin saab määrata viivituse, mille järel vajutus klahvile tegelikult käsu edastab.

  Sagedus

    Siin saab määrata sageduse, millega klahvi vajutamisel käske genereeritakse.

  Klahvivajutuse helitugevus

    Kui süsteem seda võimalust toetab, saab selle lubamisega kuulda kõlaritest klahvide vajutamisel klõpse. Põhimõtteliselt sarnaneb need mehaanilise kirjutusmasina klõbinaga. Liuguri abil saab kuuldava helisignaali tugevust reguleerida. Kui see on 0%, ei ole klahvilööke kuulda.

    Kirjuta mõned tähed testiala tekstikasti, et kontrollida valitud helitugevust.

    Paljud arvutid sellist võimalust ei toeta.

    Usutavasti ei söanda paljud seda võimalust kasutada, sest see võib tõsiselt häirida või ärritada teisi ruumis viibivaid inimesi. Aga kui sinu hing igatseb ammuste aegade järele, mil klahvilöök oli selgelt ja kõlavalt kuulda, on sul võimalik seda tunnet taas kogeda.

## Kaart Paigutused

Sellel kaardil saab valida, millist klaviatuuripaigutust kasutada, milline peaks oleks süsteemisalves näidatav indikaator, kuidas nende vahel lülituda ja milliseid kiirkäske kasutada.

Paigutuse indikaator

  Kui valida Paigutuse indikaatori näitamine, näidatakse süsteemisalves keele ISO nime. Indikaatorit võib lasta näidata isegi siis, kui lubatud on ainult üks paigutus. Samuti võib lasta ISO koodi asemel näidata keelele vastava riigi lippu, kui märkida ära Lipu näitamine.

Vahetamise reegel

  Vastavalt sellele, kas valida vahetamise reegliks Rakendus või Aken, mõjutab klaviatuuripaigutuse muutmine kas ainult aktiivset rakendust või akent. Globaalne tähendab, et klaviatuuripaigutuse muutmine toimib globaalselt, Töölaud aga seda, et see muutub ainult aktivsel virtuaalsel töölaual.

Paigutuse vahetamise kiirklahvid

  Peamine kiirklahv on kiirklahv paigutuste vahetamiseks, millega tegeleb X.org. 3. taseme kiirklahv on kiirklahv lülitumiseks aktiivse paigutuse kolmandale tasemele (kui see on olemas), mida haldab X.org. See võimaldab ainult muuteklahviga kiirklahve. Alternatiivne kiirklahv on kiirklahv paigutuse lülitamiseks, mida haldab &kde;. See ei toeta ainult muuteklahviga kiirklahve ega pruugi kõigis tingimustes toimida (nt. kui aktiivne on mõni hüpikaken või ekraanisäästja).

Paigutuste seadistamine

  Kui märkida ära Paigutuste seadistamine, on võimalik lisada ja eemaldada klaviatuuripaigutusi, et paika panna järjekord, millega neid vahetatakse.

  Klõps nupule Lisa avab dialoogi, kus saab valida uue klaviatuuripaigutuse, mida soovid lisada, ning selle variandi, nime ja kiirklahvi.

  Paigutuste arvu dialoogi Paigutuse lisamine rippmenüüs Paigutus saab vähendada, kui valida rippmenüüst Valiku piiramine keelega keel. Nupule Eelvaatlus klõpsates näeb valitud paigutust eraldi aknas.

  Paigutuste järjekorda saab muuta üles ja alla näitavate nooltega. Loendis esimene on vaikepaigutus.

Varupaigutused

  Seda valikut saab kasutada ainult siis, kui sul on enam kui kaks paigutust.

  Varupaigutused lubavad hõlpsasti lülituda teatava vähese arvu paigutuste vahel, samal ajal on aga saadaval ka rohkem paigutusi. Oletame näiteks, et kasutad kolme keelt: inglise, ukraina ja saksa, kuid kaht esimest kasutad sageli, kolmandat vahel harva. Sel juhul võib määrata kaks esimest peamisteks paigutusteks (valik Peamiste paigutuste arv: 2) ning saksa keele varupaigutuseks. Kui nüüd lülitad klaviatuuri hiire varaku nupuga, lülitutakse ainult kahe peamise paigutuse vahel, kuid kontekstimenüüst saab alati valida ka kolmanda paigutuse.

  Varupaigutuse valimisel asendab see viimase peamise paigutuse (selle taga seisavad tehnilised põhjused: reeglina toimivad globaalsed kiirklahvid esimese aktiivse paigutusega, nii et palju kindlam on säilitada esimene paigutus, kui aktiveritakse varupaigutus).

  Et X.org võimaldab lülituda ainult nelja paigutuse vahel, annavad varupaigutused võimaluse sellest piirangust üle astuda: kasutajal võib olla kuni neli peamist paigutust (mida haldab X.org), kuid lubatud on ka veel neli varupaigutust (mida haldab juba paigutuste lülitaja). Sel moel saab kasutaja vajaduse korral hõlpsasti kasutada kuni kaheksat paigutust (tulevikus pole välistatud, et varupaigutustegi arv ei piirdu enam neljaga).

## Kaart Muu

Kui sellel kaardil märkida Klaviatuuri valikute seadistamine, on võimalik paika panna teatavad asjad mõningate klahvide kohta. Neid valikuid saab laiendada, kui klõpsata valikust vasakul asuvale > sümbolile, mis lubab valida vajaliku määrangu avanevast nimekirjast.